**PÉCSI VASUTAS SPORTKÖR**

**PARKOLÓ HASZNÁLATI SZABÁLYZAT**

1. **A SZABÁLYZAT HATÁLYA**

1.1. A Parkolási Szabályzat hatálya területileg a 19157/17 helyrajzi szám alatt felvett, a természetben **7622 Pécs, Verseny u. 11.** szám alatt található, a Pécsi Vasutas Sportkör által üzemeltetett zárt parkolóra. A Parkolási Szabályzat személyi hatálya kiterjed a jelzett parkolókat járművük időszakos tárolására igénybe vevő személyekre, az üzemeltető munkatársaira, illetőleg a parkolók területén bármely egyéb célból (pl.: karbantartás, javítás, stb.) tartózkodó személyekre. A Parkolási Szabályzat hatálya kiterjed a gépjármű tulajdonosára, üzembentartójára, v

alamint utasaira is. A Parkolási Szabályzat időbeli hatálya **2022.08.09.** napjától visszavonásig tart.

1. **FOGALOM MEGHATÁROZÁSOK**

**Parkoló:** a Parkolási Szabályzat területi hatálya alá tartozó területek összessége, ahol a vendégek járműveiket a Parkolóba történő behajtást követően tárolhatják.

**Használó:** azon természetes és jogi személyek köre, akik a Parkolóba való behajtással járművének a Parkoló területén történő rövid távú tárolása céljából, vagy aki bármilyen jogcímen a Parkoló területén tartózkodik.

**Üzemeltető:** a Pécsi Vasutas Sportkör

**III. A PARKOLÓ HASZNÁLATÁRA VONATKOZÓ SZABÁLYOK**

3.1. A parkolót kizárólag a PVSK rendezvényeinek és edzéseink résztvevői és közreműködői, az Üzemeltető munkavállaló és az Üzemeltető által kiadott engedéllyel rendelkezők használhatják.

3.3. A parkoló kapuk mobiltelefonnal működnek 2 mobiltelefon szám megadásával, mely az Üzemeltető általi beállítást követően azonnal lehetővé teszi a behajtást. A hívószám a kapunyitáshoz a keleti behajtónál: **06-20-5140871.**  A telefonszám felhívásával egy modem érzékeli a használó hívószámát, majd nyitja a kaput, ami 20 másodperc múlva automatikusan lecsukódik. Kihajtás csak a nyugati sorompónál lehetséges, itt:

**06-20-5141951** telefonszámot kell hívni, a sorompó itt is 20 másodperc múlva csukódik le. A telefonszámok hívásakor foglalt jelzés hallható, ezekért a hívásokért egyik telefonos szolgáltató sem számláz díjat. A Parkoló sorompóinak nyitását a PVSK portaszolgálata is elvégezheti.

3.4. A Parkoló a nap 24 órájában üzemel, a Parkolóba való behajtás akkor nem lehetséges, ha rendkívüli esemény miatt az Üzemeltető a Parkolót lezárta.

3.5. A Használó a Parkolóba történő behajtással aláveti magát a Parkoló rendszabályainak, ezzel egyidejűleg jogosulttá válik, hogy a járművét a Parkolóban leállítsa.

3.6. A járműveket úgy kell leállítani, hogy azok kizárólag a felfestett burkolati jelek által határolt parkolóhelyet foglalják el.

A Használó köteles a parkolóhelyre való beállás során tekintettel lenni arra, hogy más gépjárművek beállását ne akadályozza, különösen a be- és kiszállásra, a csomagok mozgatására, illetve a Parkoló területének elhagyására vonatkozólag.

3.7. A jármű leállítása után a járművet a közúti közlekedés szabályairól szóló 1/1975. (II. 15.) KPM-BM együttes rendeletben („KRESZ”) foglaltaknak megfelelően rögzíteni és biztosítani kell, így a jármű motorját le kell állítani, a kéziféket be kell húzni és a járművet be kell zárni, vagy egyéb módon a vagyonvédelmét biztosítani kell.

**IV. FELELŐSSÉGI SZABÁLYOK**

4.1. Az Üzemeltető kizárólag arra vállal kötelezettséget, hogy a jármű parkolásához szükséges helyet használható állapotban a Használó rendelkezésére bocsátja. Harmadik személy által okozott károkért Üzemeltető nem felel.

4.2. A lopásból, gépkocsi feltörésből, harmadik személy egyéb cselekményéből eredő esetleges károk illetékes rendőrkapitányság felé történő bejelentése a Használó kötelezettsége.

4.3. Az Üzemeltető nem felel olyan károkért, amelyeket közvetve vagy közvetlenül vis major (pl. háborús vagy terrorcselekmények, tűz, robbanás, műszaki berendezések meghibásodása, sztrájk vagy zavargások, stb.) okoztak, vagy az időjárás hatásaiból eredeztethetők (pl.: jégverés, viharkárok, árvíz).

4.4. A Parkoló elhagyását követően a szolgáltatással kapcsolatos utólagos semmilyen reklamációt az Üzemeltető nem fogad el.

4.5. A Használó a Parkoló szolgáltatásait kizárólag saját felelősségére és kárveszélyére veheti igénybe. Az Üzemeltető semmilyen felelősséget nem vállal a járműben hagyott tárgyakért, értékekért, a jármű állagáért. A Parkolót igénybe vevő kifejezetten tudomásul veszi, hogy a leállított jármű őrzéséért, a parkolás során a járműben keletkezett károkért, a járműben elhelyezett tárgyakért, értékekért az Üzemeltető felelősséget nem vállal.

4.6. A Parkolóban a KRESZ szabályai érvényesek. A Parkoló területén a megengedett legnagyobb sebesség 5 km/h.

4.7. Az egyes gépészeti berendezések Parkolón belüli elhelyezése és kialakítása maradéktalanul megfelel az érvényben lévő szabványoknak és vonatkozó hatályos jogszabályok rendelkezéseinek, ezért az Üzemeltető kizárja minden olyan kár bekövetkezéséért a felelősségét, amely kár bekövetkezésének az oka az, hogy a Használó a járművével bármilyen módon összeütközik a Parkoló bármely gépészeti berendezésével.

4.8. A Parkolóban a gyalogosoknak fokozott figyelemmel kell közlekedniük, körültekintően kell áthaladniuk a járművek közlekedésére fenntartott közlekedési sávokban.

4.9. Rendkívüli események (pl.: tűzriadó, bombariadó) bekövetkeztekor a Használóknak késedelem nélkül el kell hagyniuk a Parkolók területét. Járművükkel ezen esetekben csak akkor hajthatnak ki a Parkolóból, ha az Üzemeltető megkapta a szükséges hatósági felhatalmazást a Parkoló normál üzemelési rendjének visszaállítására.

4.10. A Használók tudomásul veszik, hogy a Parkoló területén biztonsági és vagyonvédelmi célból biztonsági kamera működik, és az így rögzített képfelvételt az Üzemeltető a jogszabályokban foglalt előírásoknak megfelelően kezel, tárol, illetőleg semmisít meg. Az Üzemeltető a rögzített felvételeket csak az arra jogosult hatóságoknak jogosult és köteles kiadni.

**V. PARKOLÁSI DÍJ**

5.1. A Parkoló használata ingyenes.

**VI. AZ ÜZEMELTETŐ ELÉRHETŐSÉGEI**

Ilcsik Attila, telefon: 20/210-7232

e-mail: [iroda@pvsk.hu](mailto:iroda@pvsk.hu)

**VII. TILALMAK**

Tilos a parkolóban:

– a KRESZ szabályainak megszegése,

– a Parkoló normál üzemmenetének bárminemű akadályozása,

– dohányzás vagy nyílt láng használata,

– olyan jármű leállítása, amelynek üzemanyagtartályából vagy rakodóteréből gáz, olaj vagy egyéb veszélyes anyag szivárog,(a helyreállítás költségeit használó köteles saját költségén megtéríteni)

– bármilyen típusú tűzveszélyes anyag Parkolóba történő bevitele, tárolása, akár bármely jármű alkotórészeként is, kivéve a jármű üzemanyagtartályában lévő üzemanyagot,

– járművek leállítása a megjelölt parkolóhelyeken kívül, különösen a bejáratnál, kijáratnál,

– a leállított járműveken bármilyen szerviz munkát végezni,

– rendszám nélküli járművet leállítani, vagy olyan járművet, amely a közúti közlekedésben való részvétel előírásainak nem felel meg,

– kerékpárt, motorkerékpárt, robogót tartósan tárolni,

– szórólapot terjeszteni, feliratot elhelyezni, kéregetni,

– engedély nélkül fotózni, kérdőíves vagy egyéb felmérést végezni,

– engedély nélküli kereskedelmi, ügynöki tevékenységet folytatni,

– mozgáskorlátozott személyek részére kijelölt és fenntartott parkolóhelyet jogosulatlanul használni.

**VIII. SZANKCIÓK A TILALMAK MEGSZEGŐI SZÁMÁRA**

8.1. Amennyiben a Használó vagy a Parkolóban tartózkodó bármely más személy a Parkolót jogosulatlanul használja, megzavarja a Parkoló üzemeltetési rendjét, megszegi a tilalmakat, veszélyezteti a Parkoló biztonságát, az Üzemeltető jogosult őt kiutasítani a Parkolóból, ismételt szabályszegés esetén a Parkoló használatát megtiltani. Ha a kiutasítás eredménytelen, az Üzemeltető bejelentéssel él az illetékes hatóságok irányába és ezen bejelentéssel intézkedik a Parkoló rendjét megzavaró személy, illetőleg a Parkoló biztonságos üzemmenetét veszélyeztető jármű eltávolíttatásról, elszállíttatásról a szabálytalanságot előidéző Használó költségére.

8.2. A parkolást igénybe vevő köteles az általa más járműben vagy a parkolás-technikai berendezésekben okozott kárért kártérítést fizetni. Az ilyen jellegű eseteket azonnal jelenteni kell a Parkoló Üzemeltetőjének, vagy a főbejáratnál a portaszolgálaton. Abban az esetben, ha a Parkolóban elhelyezett kamera rögzíti a káreseményt, a felvételt az Üzemeltető kizárólag az illetékes hatóságnak adja át.

**IX. VEGYES RENDELKEZÉSEK**

9.1. A Parkoló Üzemeltetője a magánszemélyek viselkedésére nem tud befolyást gyakorolni.

Az Üzemeltető nem felelős harmadik személy magatartásáért, különösen az általa okozott sérülésekért, vandalizmusért, lopásért, betörésért, függetlenül attól, hogy a harmadik fél jogosan vagy jogosulatlanul tartózkodik a Parkolóban.

9.2. A jelen szabályzatra és a Parkolási Szerződésre a magyar jogot kell alkalmazni. A jelen szabályzatban, illetve a Parkolási szerződésben nem szabályozott kérdésekben a Ptk. vonatkozó rendelkezései az irányadóak. Az Üzemeltető, illetőleg a Használó a jelen szabályzattal, vagy a Parkolási szerződéssel összefüggő vitás eseteket békés úton igyekszik rendezni.